Diari Oficial de la Generalitat Valenciana


Sumari del DOGV 3739, del 28-04-2000 (2000/3329)

DECRET 54/2000, de 25 d'abril, del Govern Valencià, pel qual es crea el Premi Generalitat Valenciana – Mariano Martínez: Joventut Valenciana a l'Exterior.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/04/25/54**

### Versions

 22/01/2013 - Actualitat  Text inicial: 28/04/2000 - 21/01/2013 

### Dades del document

Número de DOGV
:   3739

Data del DOGV
:   28-04-2000

Secció del DOGV
:   I. DISPOSICIONS GENERALS

Número del document
:   2000/3329


Data del document
:   25-04-2000

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * jove
    * premi cultural
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisión 22.01.2013**

**Decret 54/2000, de 25 d'abril, del Govern Valencià, pel qual es crea el Premi Generalitat Valenciana - Mariano Martínez: Joventut Valenciana a l'Exterior.**

**[(DOCV núm. 3739 de 28.04.2000)](http://www.docv.gva.es/datos/2000/04/28/pdf/2000_3329.pdf) Ref. 1354/2000**

L'Estatut d'Autonomia de la Comunitat Valenciana assenyala a l'article 2 que correspon a la Generalitat Valenciana, en l'àmbit de les seues competències, fomentar el desenvolupament de les peculiaritats del poble valencià i facilitar la participació dels valencians en la vida política, económica, cultural i social.

Els Centres Valencians a l'Exterior són una representació singular de la presència de la Comunitat Valenciana en altres comunitats autónomes i països, i contribueixen definitivament a difondre la cultura, les tradicions i la llengua valencianes, entre altres senyals d'identitat, constituint canals de participació en la vida cultural i social de la Comunitat Valenciana.

El futur d'aquestes entitats passa per la participació plena en aquestes de les noves generacions, incentivant els socis joves per atreure més col·lectiu juvenil, i així incorporar valors i mentalitats nous, tot aixó dins d'una dinàmica harmonitzadora dels grups demogràfics que conflueixen en cada centre, que faça possible la interrelació i interacció entre totes les persones i grups d'edat.

Per contribuir al compliment d'aquest objectiu, la Generalitat Valenciana, dins la seua política de consolidació i impuls de les col·lectivitats valencianes existents fora de la Comunitat Valenciana, crea el Premi Generalitat Valenciana – Mariano Martínez: Joventut Valenciana a l'Exterior, en reconeixement a la figura d'aquest jove, pertanyent a la Unió Regional Valenciana de Mar del Plata i mort recentment, qui es va constituir amb la seua important aportació en exemple d'integració dels joves en els centres valencians creats pels nostres residents en l'exterior.

En virtut d'aixó, a proposta del president de la Generalitat Valenciana i la deliberació prèvia del Govern Valencià, en la reunió del dia 25 d'abril de 2000,

DECRETE

**Article 1. Objecte** ****[1]****

Es crea el Premi Generalitat Valenciana – Mariano Martínez: Joventut Valenciana a l'Exterior, amb el fi de reconèixer i premiar públicament aquelles persones físiques i jurídiques, agrupacions de joves, o seccions juvenils de Centres Valencians a l'Exterior, que han destacat per la seua labor en favor de la participació de la joventut en el funcionament intern i en les activitats dels Centres Valencians a l'Exterior, així com per la seua aportació a l'articulació de les relacions intergeneracionals dins d'aquests.

**Article 2. Formulació de propostes** ****[2]****

Les propostes per a la concessió del premi es podran formular:

1. Per iniciativa de la direcció general competent en matèria de centres valencians a l'exterior.

2. Per una proposta raonada dels centres valencians a l'exterior, entenent-se com a tals les entitats associatives, fundacionals i altres persones jurídiques sense ànim de lucre, legalment constituïdes al territori on es troben assentades, amb la denominació que lliurement s'hagen atorgat, que tinguen com a objecte preferent, recollit en els seus estatuts, el manteniment de vincles culturals i socials amb el poble valencià, la seua história, la seua llengua i la seua cultura, i que siguen reconeguts com a tals per la Generalitat.

Les propostes raonades dels centres valencianes a l'exterior han de dirigir-se a la direcció general competent en esta matèria, i es presentaran en el Registre General de la conselleria a la qual pertanga la direcció general esmentada, o per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

Les propostes també podran presentar-se per via telemàtica en el portal de la Generalitat (<www.gva.es>), accedint als apartats «Administració en línia» - «Guia Prop».

Per a poder tramitar electrónicament les propostes, cal disposar de certificat digital, ja siga de l'entitat, de la presidència de l'entitat o del representant davant de la conselleria. Tot aixó de conformitat amb les instruccions previstes en el web de l'Agència de Tecnologia i Certificació Electrónica (ACCV), <www.accv.es>

**Article 3. Periodicitat** ****[3]****

El Premi Generalitat Valenciana – Mariano Martínez: Joventut Valenciana a l'Exterior es convocarà anualment, sent-ne la primera edició l'any 2000.

**Article 4. Contingut del premi** ****[4]****

El premi consistirà en un guardó acreditatiu d'este, que, en funció de l'existència de crèdit pressupostari adequat i suficient, podrà anar acompanyat d'una assignació económica. Així mateix, es podrà concedir a un o més beneficiaris, i es dividirà, si pertoca, l'assignació económica entre estos beneficiaris, en la proporció que determine el jurat, o, si així ho considera este, podrà ser declarat desert.

**Article 5. Jurat** ****[5]****

El jurat, que designarà, entre les candidatures proposades, la persona o entitat premiada, estarà format per:

1. President o presidenta: la persona titular de la conselleria competent en matèria de centres valencians a l'exterior.

2. Vicepresident o vicepresidenta: la persona titular de la subsecretaria de la conselleria competent en matèria de centres valencians a l'exterior.

3. Vocals: les persones titulars de la direcció general i de la direcció de servici amb competències en matèria de centres valencians a l'exterior.

4. Secretari o secretària: un funcionari o funcionària de la direcció general competent en matèria de centres valencians a l'exterior, que actuarà amb veu peró sense vot, designat per la persona titular d'esta direcció general.

**Article 6. Termini de resolució** ****[6]****

El termini per a dictar i notificar la resolució d'atorgament del premi serà de sis mesos des de la publicació de la convocatória en el Diari Oficial de la Comunitat Valenciana. La resolució d'atorgament es publicarà així mateix en el Diari Oficial de la Comunitat Valenciana.

En el cas de no resoldre's el procediment en el termini establit anteriorment, s'entendrà que ha sigut declarat desert

DISPOSICIÓ ADDICIONAL

El Premi Generalitat Valenciana – Mariano Martínez: Joventut Valenciana a l'Exterior s'atorga en la primera edició, corresponent a l'any 2000, i a títol póstum, a Mariano Martínez, pertanyent a la Unió Regional Valenciana de Mar del Plata.

DISPOSICIONS FINALS

**Primera**

S'autoritza el vicepresident primer del Govern Valencià perquè dicte totes aquelles disposicions i resolucions que calguen per a l'aplicació i el desplegament del present decret.

**Segona**

El present decret vigirà el mateix dia de la publicació en el Diari Oficial de la Generalitat Valenciana.

València, 25 d'abril de 2000

El president de la Generalitat Valenciana,

EDUARDO ZAPLANA HERNÁNDEZ-SORO

---

****[1]****  Títol de l’article 1 introduït pel **[Decret 13/2013, de 18 de gener](http://www.docv.gva.es/index.php?id=26&sig=000560/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D000560/2013)**, del Consell, de modificació del Decret 54/2000, de 25 d'abril, pel qual es va crear el Premi Generalitat - Mariano Martínez: Joventut Valenciana a l'Exterior (DOCV núm. 6947 de 21.01.2013). Ref. Base de dades 000560/2013

****[2]****  Article 2 modificat pel **[Decret 13/2013, de 18 de gener](http://www.docv.gva.es/index.php?id=26&sig=000560/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D000560/2013)**.

****[3]****  Títol de l’article 3 introduït pel **[Decret 13/2013, de 18 de gener](http://www.docv.gva.es/index.php?id=26&sig=000560/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D000560/2013)**.

****[4]****  Article 4 modificat pel **[Decret 13/2013, de 18 de gener](http://www.docv.gva.es/index.php?id=26&sig=000560/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D000560/2013)**.

****[5]****  Article 5 modificat pel **[Decret 13/2013, de 18 de gener](http://www.docv.gva.es/index.php?id=26&sig=000560/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D000560/2013)**.

****[6]****  Article 6 introduït pel **[Decret 13/2013, de 18 de gener](http://www.docv.gva.es/index.php?id=26&sig=000560/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D000560/2013)**.


Còpia Permalink ELI